Canada a suspendat vaccinarea cu AstraZeneca pentru persoanele sub 55 de ani.
Suspendarea vaccinării a fost recomandată de Comitetul Consultativ pentru Imunizare. Noile recomandări au fost făcute pe baza datelor venite din Europa. EMA a declarat că vaccinul de la AstraZeneca este sigur.
Canada a suspendat vaccinarea cu AstraZeneca la cei care au mai puțin de 55 de ani, din cauza suspiciunilor că pot apărea cheaguri de sânge, relatează The Guardian.Suspendarea vaccinării a fost recomandată de Comitetul Consultativ pentru Imunizare."Există o incertitudine substanţială cu privire la beneficiile vaccinului anti-Covid de la AstraZeneca la persoanele sub 55 de ani, având în vedere potenţialele riscuri", a declarat dr. Shelley Deeks, vicepreşedintele Comitetului.Deeks a mai spus că noile recomandări au apărut pe fondul noilor date din Europa, care sugerează că riscul de formare a cheagurilor de sânge este de unul la 100.000.Ea a spus că cei mai mulţi pacienţi din Europa care au dezvoltat cheaguri de sânge după vaccinarea cu AstraZeneca erau femei cu vârsta sub 55 de ani, iar rata mortalităţii în rândul celor au suferit aceste reacţii este de până la 40%.În provincia Ontario, cea mai populată din Canada, doar persoanele peste 60 de ani au fost vaccinate cu AstraZeneca.Mai multe ţări europene, care au suspendat vaccinarea cu AstraZeneca, au reluat administrarea după ce EMA a declarat că vaccinul este sigur.